****

# РЕПУБЛИКА БЪЛГАРИЯ

# Министерство на земеделието, храните и горите

# Областна дирекция “Земеделие”-Търговище

 ОДОБРИЛ:

 МИНИСТЪР НА ЗЕМЕДЕЛИЕТО,

 ХРАНИТЕ И ГОРИТЕ: ……………………………

 / ДЕСИСЛАВА ТАНЕВА /

**П Р О Т О К О Л**

**№ 1**

 Днес 12.11.2020 г. в 13:00 часа в сградата на Областна дирекция “Земеделие” гр. Търговище комисия, назначена със Заповед № РД-04-440/ 12.11.2020 г. в състав :

Председател: Цветелин Цанков – главен директор ГД „АР“ в ОД ”Земеделие” гр.Търговище;

Секретар: Боянка Боянова – главен експерт в ОД ”Земеделие” гр.Търговище;

Биляна Рачева - юрисконсулт в ОД ”Земеделие” гр.Търговище

и резервни членове:

Калин Димов – старши юрисконсулт в ОД ”Земеделие” гр.Търговище;

инж. Светлана Стойчева – главен специалист в ОД ”Земеделие” гр.Търговище

се събра за провеждане на търг с тайно наддаване по реда на чл.27, ал.8, изречение второ от ЗСПЗЗ във връзка с чл.56з, ал.1 от ППЗСПЗЗ за придобиване право на собственост на поземлени имоти - частна държавна собственост, незаети със сгради и съоръжения, негодни за земеделско ползване и неподлежащи на възстановяване по ЗСПЗЗ и ППЗСПЗЗ.

Търга е открит със Заповед № РД-04-431/ 07.10.2020 г. на директора на ОД ”Земеделие” гр. Търговище, която е публикувана в местен вестник „Знаме” на 12.10.2020 г. На основание чл.56к ал.6 от ППЗСПЗЗ, право на участие в първи търг, имат само собственици на имоти в границите на стопанския двор, съседни на имота - обект на търга.

Обект на търга е поземлен имот с идентификатор № 39596.276.2 по КККР на с. Красноселци, общ. Омуртаг с площ 3 917 кв.м., с НТП „за стопански двор”, с начална тръжна цена 8 853.00 лева / осем хиляди осемстотин петдесет и три лева /, при граници и съседи:

- № 39596.10.29 – извън стопански двор, стопанисван от общината;

- № 39596.276.25 **– С. В. М.**, по Решение № 216 том II рег. 1013 от 13.05.2013 г.;

- № 39596.276.9 – полски път;

- № 39596.276.11 **– Е. А. Я.**, съгласно Договор за покупко-продажба № 3/ 2005 г. по чл.27, ал.6 от ЗСПЗЗ;

- № 39596.48.106 - път;

- № 39596.276.24 – **Ф. И. С.**, съгласно Договор за продажба № 11/ 2005 г. по чл.27, ал.6 от ЗСПЗЗ;

- № 39596.276.16 - ДПФ;

За имота е изразено принципно съгласие на министъра на земеделието, храните и горите с изх.№ 66-3948/ 23.07.2020 г. за включването му в първи търг за продажба по реда на чл.27, ал.8, изречение второ от ЗСПЗЗ.

До крайният срок за подаване на документи за участие в търга - **11.11.2020 г.** са постъпили в електронна система Eventis и записани във входящ дневник три броя запечатани пликове на заявители, както следва:

 **- Плик № 1** с входящ № ПО-03-19 от 11.11.2020 г., приет в 16.31 часа, подаден от С. В. М., ЕГН \*\*\*\*\*\*\*\*\*.

В плика са приложени следните документи:

- заявление по образец - Приложение № 3 към Заповед № РД 46-269/ 02.10.2020 г. за участие в търг за поземлен имот с идентификатор 39596.276.2 с площ 3 917 кв.м. по КККР на с. Красноселци, общ. Омуртаг, обл. Търговище.

Предложената цена за имота е в размер на **8 860,00 лв.** **/ осем хиляди осемстотин и шестдесет лева/;**

- оригинал на платежен документ за внесен депозит в размер на 885,30 лв. от 11.11.2020 г.;

 - копие от документ за самоличност;

 - Решение № 76 от 30.04.2013 г. на Омуртагски районен съд, вписано под № 216 том II рег. 1013 от 13.05.2013 г. за придобиване право на собственост върху имот № 275009 с площ 3,031 дка по КВС на с. Красноселци, общ. Омуртаг;

- декларация от 11.11.2020 г. по образец към заповед № РД-04-37 от 18.06.2019 г. за доброволно информирано съгласие за обработване на лични данни;

- декларация от 11.11.2020 г. по чл.56к, ал.11 от Правилника за прилагане на закона за собствеността и ползването на земеделските земи.

Имот № 275009 с площ 3,031 дка по КВС на с. Красноселци, общ. Омуртаг е идентичен с ПИ 39596.276.25 с площ 3 031 кв.м. по КККР на землището.

 **- Плик № 2** с входящ № ПО-03-20 от 11.11.2020 г., приет в 16.44 часа, подаден от Ф. И. С., ЕГН \*\*\*\*\*\*\*\*\*\*, , чрез пълномощника си С. Ф. М., пълномощно с дата 02.11.2020 г. рег. № 2866 на нотариус Галя Георгиева, с район РС Търговище, с рег. № 223 на Нотариалната камара.

В плика са приложени следните документи:

- заявление по образец - Приложение № 1 към Заповед № РД 46-269/ 02.10.2020 г. за участие в търг за поземлен имот с идентификатор 39596.276.2 с площ 3 917 кв.м. по КККР на с. Красноселци, общ. Омуртаг, обл. Търговище.

Предложената цена за имота е в размер на **9 600,00 лв**. **/ девет хиляди и шестстотин лева/;**

- оригинал на платежен документ за внесен депозит в размер на 885,30 лв. от 11.11.2020 г.;

 - копие от документ за самоличност на пълномощника;

 - пълномощно от 02.11.2020 г. рег. № 2866 на Галя Георгиева, нотариус с район РС Търговище, с рег. № 223 на Нотариалната камара;

 - Договор № 11/ 15.06.2005 г. за покупко - продажба по реда на чл.27, ал.6, т.1 от ЗСПЗЗ за придобиване право на собственост върху парцел № 17 с площ 1 721 кв.м. по парцеларен план на стопански двор с. Красноселци, общ. Омуртаг.

- декларация от 11.11.2020 г. по образец към заповед № РД-04-37 от 18.06.2019 г. за доброволно информирано съгласие за обработване на лични данни;

- декларация от 11.11.2020 г. по чл.56к, ал.11 от Правилника за прилагане на закона за собствеността и ползването на земеделските земи.

Парцел № 17 с площ 1 721 кв.м. по парцеларен план на стопански двор с. Красноселци, общ. Омуртаг е идентичен с ПИ 39596.276.24 с площ 1 721 кв.м. по КККР на землището.

Комисията установи, че заявителят е попълнил некоректно заявление по образец - Приложение № 1 към Заповед № РД 46-269/ 02.10.2020 г. за участие в търг по реда на чл.27, ал.8 от ЗСПЗЗ и чл.56з, ал.1 от ППЗСПЗЗ вместо заявление по образец - Приложение № 3 към Заповед № РД 46-269/ 02.10.2020 г. за участие в първи търг чл.27, ал.8, изречение второ от ЗСПЗЗ и чл.56з, ал.2 от ППЗСПЗЗ.

Съгласно чл. 56к, ал.1 от ППЗСПЗЗ заявителите или писмено упълномощените от тях с нотариална заверка на подписа лица подават в областна дирекция "Земеделие" заявления по образец, утвърден от министъра на земеделието, храните и горите. Утвърденото заявление по образец за участие **първи** **търг**, което заявителят е следвало да подаде, е Приложение № 3 към Заповед № РД 46-269/ 02.10.2020 г. на Министъра на земеделието, храните и горите.

В точка 2 от Заповед № РД-04-431/ 07.10.2020 г. на директора на ОД „Земеделие“ гр. Търговище, като първо условие за участие в провежданото административно производство е посочено, че кандидатите трябва да **подадат правилно попълнени заявления** в срока по чл. 56з, ал. 8 от ППЗСПЗЗ, които да отговарят на изискванията на чл. 56к от ППЗСПЗЗ. На това основание комисията счита, че Ф. И. М. не отговаря на условията на чл.56к, ал.1 и ал. 7 от ППЗСПЗЗ и **НЕ ДОПУСКА** кандидата до участие в първи търг.

 **- Плик № 3** с входящ № ПО-03-22 от 11.11.2020 г., приет в 16.52 часа, подаден от Е. А. Я., ЕГН \*\*\*\*\*\*\*\*\*\*\*.

В плика са приложени следните документи:

- заявление по образец - Приложение № 3 към Заповед № РД 46-269/ 02.10.2020 г. за участие в търг за поземлен имот с идентификатор 39596.276.2 с площ 3 917 кв.м. по КККР на с. Красноселци, общ. Омуртаг, обл. Търговище.

Предложена цена за имота в размер на **17 750,00 лв.** **/ седемнадесет хиляди седемстотин и петдесет лева/;**

- оригинал на платежен документ за внесен депозит в размер на 885,30 лв. от 11.11.2020 г.;

 - копие от документ за самоличност;

 - Договор № 3/ 01.03.2005 г. за покупко - продажба по реда на чл.27, ал.6, т.1 от ЗСПЗЗ за придобиване право на собственост върху парцел № 11 с площ 1 524 кв.м. по парцеларен план на стопански двор с. Красноселци, общ. Омуртаг.

- декларация от 11.11.2020 г. по образец към заповед № РД-04-37 от 18.06.2019 г. за доброволно информирано съгласие за обработване на лични данни;

- декларация от 11.11.2020 г. по чл.56к, ал.11 от Правилника за прилагане на закона за собствеността и ползването на земеделските земи.

Парцел № 11 с площ 1 524 кв.м. по парцеларен план на стопански двор с. Красноселци, общ. Омуртаг е идентичен с ПИ 39596.276.11 с площ 1 524 кв.м. по КККР на землището.

На основание разгледаните предложения комисията **класира** кандидатите, както следва:

**ПИ 39596.276.2 по КККР на с. Красноселци, общ. Омуртаг с площ 3 917 кв.м., с НТП „за стопански двор”, с начална тръжна цена 8 853.00 лева / осем хиляди осемстотин петдесет и три лева /**

**ПЕЧЕЛИ –** Е. А. Я., ЕГН \*\*\*\*\*\*\*\*\*\*\*, с предложена цена за имота в размер на **17 750,00 лв. / седемнадесет хиляди седемстотин и петдесет лева/;**

**ВТОРО МЯСТО –** С. В. М., ЕГН \*\*\*\*\*\*\*\*\*\*\*, с предложена цена за имота в размер на **8 860,00 лв.** **/ осем хиляди осемстотин и шестдесет лева/.**

Настоящият протокол се състави и подписа в два еднообразни екземпляра. Същият следва да се обяви на информационно табло в ОД „Земеделие“ гр.Търговище и да се публикува на интернет страницата на дирекцията, съгласно чл.56м, ал.2 от ППЗСПЗЗ.

В седем дневен срок от обявяването му участниците в търга могат да направят писмени възражения до тръжната комисия.

 **КОМИСИЯ:**

Председател:........................................

 / Цв. Цанков /

Секретар: ......................................... ………………………..

 / Б.Боянова / / Б. Рачева /

 7700 гр.Търговище, ул.Христо Ботев №3,ет.1, тел. 0601/620 05, 627 84, 621 94

E-mail: ODZG\_Targovishte@mzh.government.bg